CELEX: 62008TN0405
Language: sk
Date: 2008-09-18 00:00:00
Title: Vec T-405/08: Žaloba podaná 18. septembra 2008 – SPAR Österreichische Warenhandel/Komisia

10.1.2009   
            
            
               SK
            
            
               Úradný vestník Európskej únie
            
            
               C 6/32
            
         Žaloba podaná 18. septembra 2008 – SPAR Österreichische Warenhandel/Komisia
   (Vec T-405/08)
   (2009/C 6/66)
   Jazyk konania: nemčina
   Účastníci konania
   
      Žalobkyňa: SPAR Österreichische Warenhandel-AG (v zastúpení: A.-H. Bischke, S. Brack a D. Bräunlich, Rechtsanwälte)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť rozhodnutie žalovanej z 23. júna 2008,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobkyňa podáva žalobu proti rozhodnutiu Komisie z 23. júna 2008 vo veci COMP/M.5047 – REWE/ADEG, ktorým Komisia odsúhlasila spoločnosti Billa AG, podniku nemeckej REWE-Gruppe, získanie výlučnej kontroly nad ADEG Österreich Handelsaktiengesellschaft. Žalobkyňa tvrdí, že Komisia nemala povoliť konanie o koncentrácii podľa článku 6 ods. 2 nariadenia o kontrole koncentrácií medzi podnikmi (1), keďže poskytnuté záväzky nepostačovali, aby sa odstránili podľa jej názoru existujúce pochybnosti z pohľadu hospodárskej súťaže.
   Na odôvodnenie svojej žaloby uvádza žalobkyňa dva žalobné dôvody.
   Po prvé namieta žalobkyňa porušenie článku 6 ods. 1 písm. c) nariadenia o kontrole koncentrácií, keďže Komisia nesprávne nezačala hlavné posudzovacie konanie (fáza II), ale povolila plánovanú koncentráciu REWE/ADEG za podmienok vo fáze I. Komisia nedostatočne nepreskúmala účinky plánovanej koncentrácie na hospodársku súťaž a aj preto nezohľadnila podstatné pochybnosti z pohľadu hospodárskej súťaže proti plánovanej koncentrácii. Porušenie konkrétne spočíva na nasledujúcich zjavných chybách v posúdení:
   
               —
            
            
               Komisia nezohľadnila z pohľadu hospodárskej súťaže účinky plánovanej koncentrácie na odbyt v celom Rakúsku tým, že nesprávne vychádzala z množstva zostávajúcich konkurentov a podcenila súťažný potenciál ADEG.
            
         
               —
            
            
               Nesprávne zistila a posúdila pozíciu účastníkov na trhu tak na regionálnej, ako aj na lokálnej úrovni.
            
         
               —
            
            
               Sľuby, ktoré Komisia akceptovala, neboli dostatočné na vyvrátenie pochybností z pohľadu hospodárskej súťaže, keďže boli posúdené na základe nesprávneho základu.
            
         
               —
            
            
               Komisia nesprávne zistila účinky na trhy zamestnanosti z pohľadu hospodárskej súťaže a ich aj nesprávne posúdila.
            
         Po druhé Komisia porušila počas konania o koncentrácii podstatné formálne predpisy. Porušila právo na vypočutie žalobkyne, ako aj členských štátov, pretože nepodrobila posledný prísľub účastníkov koncentrácie ani na otestovanie na trhu, ani ho nepredložila členským štátom. Okrem toho svoje rozhodnutie nedostatočne odôvodnila.
   
      (1)  Nariadenie rady (ES) č. 139/2004 z 20. januára 2004 o kontrole koncentrácií medzi podnikmi (Ú. v. EÚ L 24, s. 1; Mim. vyd. 08/003, s. 40).